ମୃତ, ସରକାରୀ କର୍ମଚାରୀଙ୍କ ନଁ।ରେ ରାଶନ କାର୍ଡ, ତଦନ୍ତ ନିର୍ଦ୍ଦେଶ ଦେଲେ ସିଏସ୍ଓ\nଛତ୍ରପୁର,୧୨।୧୨(ଡି.ଏନ୍.ଏ.)- ଗଞ୍ଜାମ ଜିଲାରେ ଏବେ ବି ମୃତ ବ୍ୟକ୍ତି, ସରକାରୀ କର୍ମଚାରୀ ଏ\nମୃତ, ସରକାରୀ କର୍ମଚାରୀଙ୍କ ନଁ।ରେ ରାଶନ କାର୍ଡ, ତଦନ୍ତ ନିର୍ଦ୍ଦେଶ ଦେଲେ ସିଏସ୍ଓ\t December 12th, 00:00 AM December 12th, 00:00 AM\nଛତ୍ରପୁର,୧୨।୧୨(ଡି.ଏନ୍.ଏ.)- ଗଞ୍ଜାମ ଜିଲାରେ ଏବେ ବି ମୃତ ବ୍ୟକ୍ତି, ସରକାରୀ କର୍ମଚାରୀ ଏବଂ ଧନୀ ଶ୍ରେଣୀର ବ୍ୟକ୍ତିଙ୍କ ନାଁରେ ରାଶନ କାର୍ଡ ରହିଥିବା ଅଭିଯୋଗ ହୋଇଛି। ସୋରଡ଼ା ବ୍ଲକ ସୁରମଣି ପଞ୍ଚାୟତରେ ଅଯୋଗ୍ୟ ହିତାଧିକାରୀମାନେ ରାଶନ କାର୍ଡ ହାତେଇଥିବା ଜିଲାପାଳଙ୍କ ନିକଟରେ ଅଭିଯୋଗ ହୋଇଥିଲା। ଏହା ଉପରେ ପଦକ୍ଷେପ ନେବାକୁ ଜିଲାପାଳ ଜିଲା ଯୋଗାଣ ଅଧିକାରୀ (ସିଏସଓ)ଙ୍କୁ କହିଥିଲେ। ଉକ୍ତ ଅଭିଯୋଗ ଉପରେ ତଦନ୍ତ କରିବାକୁ ଜିଲା ଯୋଗାଣ ଅଧିକାରୀଙ୍କ ପକ୍ଷରୁ ସୋରଡା ବିଡିଓଙ୍କୁ ନିର୍ଦ୍ଦେଶ ଦିଆଯାଇଛି। ଏ ସମ୍ପର୍କରେ ଭଞ୍ଜନଗର ଉପଜିଲାପାଳ, ଅତିରିକ୍ତ ଯୋଗାଣ ଅଧିକାରୀ ଓ ସୋରଡା ମାର୍କେଟିଂ ଇନ୍ସପେକ୍ଟରଙ୍କୁ ଅବଗତ କରାଯାଇଛିି। ରାଶନ କାର୍ଡ ହାତେଇଥିବା ଅଯୋଗ୍ୟ ହିତାଧିକାରୀଙ୍କ ତାଲିକା ପ୍ରଶାସନକୁ କେତେକ ଲୋକେ ଦେଇଥିଲେ। ଅଯୋଗ୍ୟଙ୍କ ନାମ, ରାଶନ କାର୍ଡ ନମ୍ବର ଓ କାହିଁକି ସେମାନେ କାର୍ଡ ପାଇବା ପାଇଁ ଯୋଗ୍ୟ ନୁହନ୍ତି ସେ ସମ୍ପର୍କରେ ମଧ୍ୟ ଉଲ୍ଲେଖ କରାଯାଇଛି। ଏହି ତାଲିକା ଉପରେ ଯାଞ୍ଚ କରି ରିପୋର୍ଟ ଦେବାକୁ ସୋରଡା ବିଡିଓଙ୍କୁ କୁହାଯାଇଛି। ଯାଞ୍ଚ ରିପୋର୍ଟ ଜିଲାପାଳଙ୍କ ନିକଟରେ ଦାଖଲ କରାଯିବ ବୋଲି କୁହାଯାଇଛି। ତାଲିକାରେ ୧୧୦ ଜଣଙ୍କ ନାଁ ରହିଛି। ଇଟା ଘର, ୩ ବଖରା ଥିବା ଘରର ଲୋକେ, ସରକାରୀ କର୍ମଚାରୀ, ଅଙ୍ଗନୱାଡି କର୍ମୀ, ପେନସନଧାରୀ, ଧନୀ ଶ୍ରେଣୀର ବ୍ୟକ୍ତି, ଗୋଟିଏ ପରିବାରର ଲୋକେ ୨ ରୁ ୪ ଟି ରାଶନ କାର୍ଡ ହାତେଇଥିବା, ପୁଅ ଚାକିରୀ କରୁଥିବା, ମୃତ ବ୍ୟକ୍ତି, ଅନ୍ୟ ଗ୍ରାମରେ ରହୁଥିବା, ୩ ଓ ୪ ଚକିଆ ଗାଡି, ପାୱାର ଟ୍ରିଲର ଥିବା ଏବଂ ସ୍ବାମୀ ଚାକିରୀ କରୁଥିବା ଲୋକେ ରାଶନ କାର୍ଡ ହାତେଇଥିବା ଅଭିଯୋଗ ଆସିଛି। ପଞ୍ଚାୟତ ନିର୍ବାହୀ ଅଧିକାରୀ ଅଫିସରେ ରହୁ ନ ଥିବା ମଧ୍ୟ ଅଭିଯୋଗ ହୋଇଛି। କବିସୂର୍ଯ୍ୟନଗର ବ୍ଲକ ବୁଢାଆମ୍ବ ପଞ୍ଚାୟତର ତ୍ରିନାଥ ପଲେଇଙ୍କୁ ରାଶନ କାର୍ଡରେ ଅଗଷ୍ଟ ଓ ସେପ୍ଟେମ୍ବର ମାସର ଚାଉଳ ମିଳିନି। ଏ ନେଇ ତଦନ୍ତ କରି ଚାଉଳ ଦେବାକୁ ତ୍ରିନାଥ ସିଏସଓଙ୍କୁ ଅନୁରୋଧ କରିଥିଲେ। ଏହା ଉପରେ ପଦକ୍ଷେପ ନେବାକୁ କବିସୂର୍ଯ୍ୟନଗର ବ୍ଲକର ମାର୍କେଟିଂ ଇନ୍ସପେକ୍ଟରଙ୍କୁ ସିଏସଓ ନିର୍ଦ୍ଦେଶ ଦେଇଛନ୍ତି।
